Sokoľany

Sokoľany (v minulosti Sokolany, ) sú obec na Slovensku v okrese Košice-okolie. V rokoch 1961 až 1990 bola spoločne s obcou Bočiar spojená do obce Hutníky.

Dejiny 
Osada Zakál (Sokoľany) sa prvýkrát spomína v roku 1268. Najnovšie archeologické nálezy dokazujú, že už v VII. a VIII. storočí bolo toto územie obývané a podobne i pohrebisko z XI. a XII. storočia z mladšej doby hradištnej je toho dôkazom. 
Listina z rokov 1260-1268 hovorí o osade Zakál (Sokoľany) spomínajúc kláštor, ktorý podliehal pod právomoc Jasovského konventu.

Kultúra a zaujímavosti

Pamiatky 
 Mauzoléum Stahrembergovcov, jednopriestorová empírová stavba na pôdoryse obdĺžnika z roku 1838. Pôdorysne sa skladá z hlavného priestoru zaklenutého českou plackou a otvorenej vstupnej predsiene. V interiéri objektu sú umiestnené barokové obrazy z pôvodného kostola, Immaculata, Kristus nasycuje zástupy a Ukrižovanie. Fasáde dominuje zapustený jednoosový portikus, je členená horizonálnym pásovaním a kordónovou rímsou, nad ktorou sú umiestnené termálne okná so šambránami a klenákmi. Kaplnka sa nachádza v areáli moderného kostola Ružencovej Panny Márie.

Referencie

Externé odkazy 
 Oficiálna stránka obce

 
Obce okresu Košice-okolie